《青玉案 题采芝徐女史山水图》
清代·张玉珍

生绡半幅笼轻雾。爱点笔、秋光暮。如此秋光清且楚。

淡烟微雨，暮萍红蓼，认取江南路。

远山曲抱重重树。树杪斜阳飞不去。著个耽吟人独步。

一弯溪水，数椽茅屋。家在云深处。

作者简介：江苏华亭人，字蓝生，金瑚妻。自幼工诗。王述庵、钱竹汀、吴暮华皆推重之。有《晚香居词》。